OpenLLM-France/wikimedia huggingface dataset:
# Stewball

Skewball pe Stewball a oa ur marc'h redadegoù kezeg er XVIII$^{vet}$ kantved. Kontet eo bet e istor en ur ganaouenn saoznek folk war follennoù-nij, hag kanet eo bet gant kalz arzourien betek hiziv.

## Istor

Ebeuliet e voe e 1741 ha perc'hennet gant Francis Godolphin, eil kont Godolphin. Trec'h e oa da galz redadegoù kezeg ha kaset e voe da Iwerzhon. Kenderc'hel a reas da c'hounit hag e redadeg brudetañ a voe e plaenennoù kontelezh Cill Dara, lec'h ma voe trec'h eñ, marc'h gwenn, d'ur gazeg c'hris. Un diforc'h all a oa etrezo : paour e oa e berc'henn, un den anvet Arthur Marvell or Mervin, ha pinvidik hini ar gazeg c'hris. En enor dezhañ ha d'e drec'h e voe savet ar ganaouenn eta.

## Kanaouennoù

Ur ganaouenn saoznek hengounel eo deuet da vezañ, enrollet e doareoù liesseurt gant kalz tud evel Woody Guthrie, Lead Belly, The Weavers, Lonnie Donegan, Peter, Paul and Mary, Joan Baez, The Hollies, ar Chad Mitchell Trio, Steeleye Span, hag all hag all. Lakaet e voe e galleg gant Pierre Delanoë ha Hugues Aufray, bet kanet hag embannet gant Hughes Aufray e 1966. Unan eus e sonennoù brudetañ eo.
# Stezzano

Stezzano zo ur gumun eus Italia, e proviñs Bergamo, e rannvro Lombardia.
# Tunduko

Tunduko :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Octodontidae |
| Genad : | Aconaemys |
| Anv skiantel ||
| Aconaemys fuscus Waterhouse, 1842 ||
| D'ar vevoniezh e tenn ar pennad-mañ. ||
An tunduko (Aconaemys fuscus) zo ur bronneg krigner eus Arc'hantina ha Chile.
# Tunceli

Kêrioù Turkia :
| Tunceli ||
| Proviñs | Tunceli |
| Rannvro | Reter Anatolia |
| Kod post | |
| Maer | Fatih Mehmet Maçoğlu (TKP, 2019) |
| Vali (prefed) | Mehmet Ali Özkan (2020) |
| Perzhioù douaroniel ||
| Gorread | ha = km² |
| Hed | 39°06' Norzh |
| Led | 39°33' Reter |
| Uhelder | keitat : 914 m |
| Poblañs | 33.000 (2010) |
| Stankter | |
| Lec'hienn internet ar gêr | Ti-kêr Tunceli |
Kêr-benn proviñs Tunceli eo Tunceli, e reter Turkia. E korn gwalarn Kurdistan Turkia emañ. Kurdeg eo ar yezh pennañ eno (69,5%), dreist an turkeg (29,8%) hag an armenieg (0,74%).
# Tunceli (proviñs)

Proviñs Tunceli zo ur proviñs e reter Turkia. Korn gwalarn Kurdistan Turkia eo.

## Douaroniezh

* 88 198 a dud a oa e Proviñs Tunceli e 2018 war ur gorrerad a 7 774 km², eleze 11 annezad/km² ; ar stankter izelañ eo en holl broviñsoù Turkia.
g • ka • keProviñsoù Turkia :
| Rannvro Marmara | Balıkesir · Bilecik · Bursa · Çanakkale · Edirne · İstanbul · Kırklareli · Kocaeli · Sakarya · Tekirdağ · Yalova |
| Rannvro Egea | Afyon · Aydın · Denizli · İzmir · Kütahya · Manisa · Muğla · Uşak |
| Rannvro ar Mor Du | Amasya · Artvin · Bartın · Bayburt · Bolu · Çorum · Düzce · Giresun · Gümüşhane · Karabük · Kastamonu · Ordu · Rize · Samsun · Sinop · Tokat · Trabzon · Zonguldak |
| Rannvro Kreiz Anatolia | Aksaray · Ankara · Çankırı · Eskişehir · Karaman · Kayseri · Kırıkkale · Kırşehir · Konya · Nevşehir · Niğde · Sivas · Yozgat |
| Rannvro Kreizdouarel | Adana · Antalya · Burdur · Hatay · Isparta · Kahramanmaraş · Mersin · Osmaniye |
| Rannvro Reter Anatolia | Ağrı · Ardahan · Bingöl · Bitlis · Elazığ · Erzincan · Erzurum · Hakkari · Iğdır · Kars · Malatya · Muş · Tunceli · Van |
| Rannvro Gevred Anatolia | Adıyaman · Batman · Diyarbakır · Gaziantep · Kilis · Mardin · Şanlıurfa · Siirt · Şırnak |
# Tunig munut

Tunig munut :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Soricomorpha |
| Kerentiad : | Soricidae |
| Genad : | Suncus |
| Anv skiantel ||
| Suncus etruscus Savi, 1822 ||
| D'ar vevoniezh e tenn ar pennad-mañ. ||
An tunig munut (Suncus etruscus) eo ar bronneg skañvañ anavezet, daoust ma n'eo ket an hini bihanañ holl (Craseonycteris thonglongyai an hini eo, un askell-groc'hen).

## Doareoù pennañ

2 gramm eo e bouez ha 4 cm e hirder. Chaseal a ra preizhoù brasoc'h egetañ, noz ha deiz. Debriñ a ra amprevaned, buzhug, maligorned, kevnid. An dougen a bad 27 devezh ha bep bloaz e vez ganet betek 6 torad.
# Tungred

An Dungred, pe Tongred (pe Tungri pe Tongri e latin) a oa ur bobl pe kevredad pobloù a veve e Gallia Belgica da vare Impalaeriezh Roma. Hervez an istorour roman Tacitus e oant "Germani", da lavarout eo Germaned.
Hervez Ptolemaios e vevent en Arduenna Silva, Koadeg an Ardennes, war lez ar stêr Meuse. Atuatuca e oa o c'hêr-benn, hiriv Tongeren e Limburg, e Belgia.
E-touez o amezeien e oa ar Vataved en hanternoz, ar Venaped ha Nervii er c'hornôg, ar Remi hag an Treveri er c'hreisteiz.

## O anv

Diwar o anv e teu hini meur a lec'h en Belgia, Alamagn hag en Izelvroioù, en o zouez Tongeren, meur a lec'h anvet Tongerloo, ha Tongelre.

## Notennoù

* ↑ Moerman (1956), Nederlandse Plaatsnamen, Brill, p. 236, <https://books.google.com/books?id=l_4UAAAAIAAJ&pg=PA236>
# Tunizia

Tunizia (en arabeg تونس Tūnis), ent-ofisiel ar Republik Tunizian (الجمهورية التونسية al-Jumhūriyya at-Tūnisiyya), a zo ur vro eus Norzh Afrika, er Maghreb. Er c’hornaoueg dezhi emañ Aljeria, Libia er gevred, hag ar Mor Kreizdouar en norzh hag er reter. Tost da 165 000 km² a zo dindani, gant ur boblañs a 12.45 million a dud. Dont a ra hec'h anv eus hini he c’hêr-benn Tuniz.

## Skeudennoù

* dismantroù Kartago
* Gwel eus Sidi Bou Saïd
* Tuniz
* Sahara
Tiriadoù dalc'het Ceuta • Inizi Kanariez • Madeira • Melilla • Mayotte • Reünion • Saint Helena • Inizi Tchagos
# Tunodo

An Tunodo zo luc'haj toerien, pilhaouerien ha klaskerien bara er Roc'h (Bro Dreger). Al luc'haj-mañ zo ur reizhad raganvioù-gour ennañ, bez' e kaver an dibarder-mañ e-barzh al langaj kemener ivez.

## Ar raganvioù-gour

Ar raganvioù-gour zo savet gant ar raganvioù-perc'hennañ a zo heuliet gant ar rannig "jez". Ma lakaer ur verb goude, n'eus ket ezhomm lakaat ouzhpenn ar rannig "a", neuze ne vo ket graet ar c'hemmadur dre-vlotaat (gw. studiadenn Narcisse Quellien).
* Sed amañ ar raganvioù-gour e Tunodo gant un droidigezh en o c'hichen :
| Me | Ma jez | |
| Te | Da jez | |
| Eñ | E jez | |
| Hi | He jez | |
| Ni | Hon jez | Hon jezoù |
| C'hwi | Ho chez | Ho chezoù |
| Int | O jez | O jezoù |
El liester e c'hall bezañ ar rannig "jez" gant ul liester e "-où" (jezoù).
* Skouerioù er frazennoù :
- Ma jez malañ eltriz = Me a zebr bara
- Ho chezoù (pe ho chez) zo miñson = C'hwi zo drouk
- Da jez 'z aio da dortal = te a yelo da gousket

## An daou anv-gwan : gourt ha miñson

* E Tunodo zo daou anv-gwan, unan evit an traoù a zo mat : gourt hag a dalv kement a "mat", "yac'h", "brav", hag all... Unan all zo evit an traoù a zo fall : miñson.
* Ar gerioù-mañ a zo implijet ivez evit lâr "ya" ha "ket", da skouer :
- Tremenet eo an daouzeg Abostol ? - Miñson = Deuet eo kreisteiz ? - N'eo ket
* Bez' ez eus un trede anv-gwan el luc'haj-mañ : minik (bihan).

## Un nebeud gerioù

| | Kenyezh | Tunodo |
| A | A-dreuz | Skoeñs |
| A | Amann | Lanteoz |
| A | Avel | An Aotrou Kêravel |
| A | Azez ! | Boz ! |
| B | Bara | Eltriz |
| B | Beg | Klank |
| B | Beleg | Raton |
| B | Bered | Tortour |
| B | Botoù | Skalpinoù |
| B | Bugale | Kelien minik |
| B | Bugel | Minik |
| CH | Charkuter | Paotr al logod |
| C'H | C'hoari | Jetig |
| D | Diaoul | Bich |
| D | Dour | Water |
| G | Gwreg | Gwammel |
| H | Holen | Madelen |
| K | Kazh | Grefier |
| L | Lagad | Letern |
| M | Morzhol | Tok-tok |
| N | Noz | Noter |
| P | Pred | Talar |
| T | Tad | Anjez |
| T | Toerien | Paotred an tok-tok |
| Y | Yar | Bruantez |

## Mont pelloc'h ganti

* L'argot des nomades en Basse-Bretagne, gant Narcisse Quellien, adembannadur (Skol Vreizh)
* Geriaoueg luc'hajoù ar brezhoneg, gant Divi Kervella (Dastumad Teñzor ar brezhoneg), An Alarc'h, 2003.
* La Roche Derrien et ses environs, Ernest Le Barzic.
* Un exemple d'argot breton : le tunodo, gant Narcisse Quellien, Émile Ernault, Alain Le Diuzet, Ernest Le Barzic. Adembannadur ha rakskrid gant Divi Kervella. Embannadurioù Label LN (Gwitalmeze), miz Du 2004.

## Gwelet ivez

* Langaj chon
* Luc'haj ar Forest-Fouenant
* Langaj kemener
* Lugaj kouter
* Projur
# Tungaru

Tungaru (kiribaseg; Gilbert Islands e saozneg – Kingsmill Islands poent zo bet), zo un enezeg er Meurvor Habask, a bep tu d'ar C'heheder, e Republik Kiribati, anezho 16 atoll: Abaiang, Abemama, Aranuka, Arorae, Beru, Butaritari, Kuria, Makin, Maiana, Marakei, Nikunau, Nonouti, Onotoa, Tabiteuea, Tamana ha Tarawa.
E Tarawa emañ ar gêr-benn, Tarawa Teinainano, hag annez tost d'an hanter eus ar boblañs.

## An anv

Dont a ra an anv saoznek Inizi Gilbert eus hini ar c'habiten saoz Thomas Gilbert a roas an anv-se d'an enezeg e 1788.

## An Inizi

Tri strollad inizi zo:
* an Northern Gilberts, enne Butaritari, Makin, Marakei, Abaiang (hag a dalvez kement ha douar an norzh) ha Tarawa. Stankoc'h eo ar glaveier, hag eus Butaritari ha Makin e teu ar bananez gwerzhet e Kiribati ha gounezet e vez taro pe babai (Colocasia esculenta) ivez.
* Ar Central Gilberts enne Maiana, Abemama, Kuria hag Aranuka. Ur roue zo bet enne (evel e Butaritari). Tembinok, e oa anv roue diwezhañ Abemama, Kuria hag Aranuka, marvet e deroù an XX$^{vet}$ kantved.
* Ar Southern Gilberts, enne atolloù Nonouti, South ha North Tabiteuea, Beru, Nikunau, Onotoa, Tamana, hag Arorae, ar suañ enez.
# Tunica-Biloxi

Ar bobl Tunica-Biloxi a vev e stad Mississippi hag e reter-kreiz Louisiana e SUA.
Ar bobl a vremañ a c'hoarvez eus diskennidi eus ar pobloù Tunica, Biloxi (pobl eus an aod, siouek o yezh), Ofo (siouek o yezh), Avoyel (pobl Natchez), ha Muskogean Choctaw. Hiziv e komzont saozneg dreist-holl, pe galleg evit lodig eus ar re goshañ. Bevañ a reont dreist-holl en Tunica-Biloxi Indian Reservation (31°06′48″N 92°03′13″W) en Avoyelles, er c'hreisteiz da Marksville (Louisiana).
# Tuniz

Tuniz (تونس, Tūnis en arabeg, Tunes e tamazigh) eo kêr-benn Tunizia hag ar gêr vrasañ er vro-se. 638 845 a dud a zo o chom enni hervez niveradeg 2014, hag ouzhpenn 2 643 000 e "Tuniz Veur", ar meurgêr hag en em zispleg war peder gournelezh, da lâret eo 14% eus poblañs ar vro. Aze emañ kalon buhez armerzhel, kenwerzhel, politikel, melesdraturel ha sevenadurel ar vro.
E norzh ar vro emañ ar gêr, e foñs pleg-mor Tuniz disrannet anezhi dioutañ gant ul loc'h anvet Lenn Tuniz. Enskrivet eo ar Medina, ar c'harter kozh, war Glad bedel an Unesco.

## Istor

Un dra anavezet eo e oa diouzh Tuniz e deroù ar IVvet kantved araok JK. Ur gêriadenn ne oa ken tra ma oa Kartada ur gêr c'halloudus, ha goude-se Kairouan ha Medhia. E 1159 e voe lakaet da gêr-benn gant an Almohaded avat, ar pezh a voe kadarnaet gant Tierniezh an Asfided e 1228, ha pa voe Tunizia dizalc'h eus Bro-C'hall e 1956.

### Ar gwarezveli c'hall

Desezet e voe Gwarezveli Bro-C'hall war ar vro e 1881. En em zisplegañ a reas ar gêr fonnus rak e teuas annezidi nevez ha e voe graet labourioù bras a bep seurt : dour, gaz naturel, tredan, treuzdougen foran, aveadurioù sokial. Lakaet e voe e pleustr un armerzh trevannel. Kalz Bretoned a zivroas eno.
E-pad ar Brezel-bed kentañ e voe fuzuilhet ur soudard breizhat e Tuniz gant al lu gall d'an 21 a viz Here 1915.

### Tunizia dizalc'h

Goude an dizalc'hiezh e voe kadarnaet Tuniz evel kêr-benn ar vro, dre e voe resisaet gant ar vonreizh e rank ar Vodadenn Vroadel hag ar Prezidant bezañ e Tuniz pe en he bannlev. Goude emglevioù Camp David e 1979 etre Ejipt hag Israel e teuas da vezañ sez Kevre ar Stadoù Arab, ha kement-se betek 1990.

## Tud
### Tud ganet eno

* Ibn Khaldun (1332–1406), diaraoger eus ar sokiologiezh
* Albert Memmi (ganet e 1920), skrivagner ha sokiologour
* Fouad Mebazaa (ganet e 1933), politikour, bet prezidant ar vro e 2011
* Georges Wolinski (1934–2015), goaptresour gall
* Claudia Cardinale (ganet e 1938), aktourez italian
* Bertrand Delanoë (ganet e 1950), maer Pariz etre 2001 ha 2014
* Marc Gicquel (ganet e 1977), c'hoarier tennis breizhat

### Tud marvet eno

* Édouard Nowé, ganet d'an 10 a viz C'hwevrer 1888 e Sant-Servan, soudard er 5et batailhon kerzhet troadeien skañv, fuzuilhet d'an 21 a viz Here 1915 gant al lu gall e-pad ar Brezel-bed kentañ evit «muntr, ha klask muntrañ»

## Gevelliñ

Sinet eo bet kalz emglevioù kenober ha gevelliñ gant kêr Duniz :
| Köln (Alamagn) abaoe 1964 Tachkent (Ouzbekistan) abaoe 1978 Praha (Republik Tchek) abaoe 1978 Jeddah (Arabia Saoudat) abaoe 1979 Rabat (Maroko) abaoe 1987 Koweit (kêr) (Koweit) abaoe 1988 Marselha (Bro-C'hall) abaoe 1989 Lisboa (Portugal) abaoe 1993 Rio de Janeiro (Brazil) abaoe 1993 Doha (Qatar) abaoe 1994 | Santiago (Chili) abaoe 1994 Masqat (Oman) abaoe 1995 Roma (Italia) abaoe 1997 Moskou (Rusia) abaoe 1998 Montreal (Kanada) abaoe 1999 Amman (Jordania) abaoe 1999 Stockholm (Sued) abaoe 1999 Pariz (Bro-C'hall) abaoe 2004 Istanboul (Turkia) abaoe 2010 Tripoli (Libia) abaoe 2013 |

## Notennoù ha daveennoù

* ↑ Mémoire des hommes
* ↑ Kenober etrebroadel kêr Duniz.
a vo kavet e Wikimedia Commons.
# Travedona Monate

Travedona Monate zo ur gumun en Italia, e proviñs Varese e Lombardia.
# Traversella

Traversella zo ur gumun italian, e meurgêr Torino ha rannvro Piemonte.
# Travis Fimmel

Travis Fimmel, ganet d'ar 15 a viz Gouhere 1979, a zo un top model hag aktour aostralian. Anavezet eo evit bezañ bet implijet alies evit brudañ produioù an embregerezh Calvin Klein. Evel aktour e voe brudet evit e roll er film Warcraft ha, dreist-holl, evit roll Ragnarr Loðbrók er stirad skinwel Vikings produet gant History Channel lakaet eo bet war-raok e c'hoari mat ar roll.

## Rolloù
#### Filmoù

| Bloavezh | Titl | Roll | Notennoù |
| 2008 | Surfer, Dude | Johnny Doran | |
| 2008 | Restraint | Ron | |
| 2010 | Pure Country 2: The Gift | Dale Jordan | |
| 2010 | Needle | Marcus Rutherford | |
| 2010 | Ivory | Jake | |
| 2010 | The Experiment | Helwig | |
| 2011 | Supremacy | Garrett Tully | |
| 2012 | The Baytown Outlaws | McQueen Oodie | |
| 2012 | Harodim | Lazarus Fell | |
| 2015 | Maggie's Plan | Guy | |
| 2016 | Warcraft | Anduin Lothar | |
| 2017 | Lean on Pete | Ray | Da vezañ embannet |
| 2017 | Finding Steve McQueen | Harry Barber | O vezañ filmet |

#### Skiwnel

| Bloavezh | Titl | Roll | Notennoù |
| 2003 | Tarzan | John Clayton/Tarzan | 9 lodenn |
| 2005 | Rocky Point | Taj Walters | Tamm: "Pilot" |
| 2006 | Southern Comfort | Bobby | Film skinwel |
| 2009 | The Beast | Ellis Dove/Carlson | 13 lodenn |
| 2010 | Chase | Mason Boyle | 2 lodenn |
| 2012 | Outlaw Country | Feron | film skinwel |
| 2012 | BlackBoxTV | Ted | Lodenn: "AZEP: The Reawakening" |
| 2013–17 | Vikings | Ragnarr Loðbrók | 45 lodenn |

## Liammoù diavaez

* Travis Fimmel war IMDB

## Notennoù ha daveennoù

* ↑ https://www.usatoday.com/story/life/tv/2013/02/28/bianco-vikings-review/1953927/
* ↑ http://www.huffingtonpost.com/2013/03/02/vikings-on-history-travis-fimmel_n_2795455.html.
# Trawsgoed

Trawsgoed zo ur gumuniezh eus Kembre, e hanternoz Ceredigion. Emañ en hanternoz da saonenn ar stêr Ystwyth.
E kumuniezh Trawsgoed emañ kêriadennoù Llanafan, Llanfihangel y Creuddyn, Abermagwr, Cnwch Coch hag Y Gors. Dont a ra hec'h anv eus hini maner Trawscoed, maner an tiegezh Vaughan. Gwechall e oa domani ar maner-se an hini brasañ e Ceredigion. E-kichen ar maner ez eus aspadennoù eus ur c'hreñvlec'h roman.
E 2011 e oa 989 a annezidi e Trawsgoed ha 550 anezho a oa kembraegerien (57,2%)

## Notennoù

* ↑ Ystadegau Allweddol ar gyfer Cymru. Swyddfa Ystadegau Gwladol. Kavet : 2012-12-12..
# Travo

Travo zo ur gumun eus Italia, e proviñs Piacenza, e rannvro Emilia-Romagna.
# Traversetolo

Traversetolo zo ur gumun eus Proviñs Parma e rannvro Emilia-Romagna.
# Traves (Piemonte)

Traves zo ur gumun italian, e meurgêr Torino ha rannvro Piemonte.
# Travesio

Travesio zo ur gumun eus Italia, e Proviñs Pordenone, e rannvro Friuli-Venezia Giulia.
# Sajazarra

Sajazarra zo ur gumun e kumuniezh emren La Rioja e Spagn.
# Saints Row (c'hoari video)

Saints Row a zo ur c’hoarioù video doare gwezh-avantur en ur bed digor krouet gant ar studio Volition hag embannet gant ar studio THQ d'an 29 a viz Eost 2006. Degemeret e oa bet mat ar c'hoari kement gant ar c'hoarierien evit gant ar ar buruteladennerien ar gwerzhoù a oa bet mat. Keñveriet e oa bet diouzhtu gant an hueliad c'hoarioù video Grand Theft Auto, met gant ur blaz e oa bet gwellaet an doare c'hoari bed digor a oa diaz da GTA gant Saints Row. Saints Row a zo ar c'hoari a voe diaz d'an heuliad c'hoarioù video Saints Row hag a vez embannet c'hoarioù enni hiziv-an-deiz c'hoazh ha gant berzh bras, unan eus an heuliadoù c'hoarioù video brudetañ ha gwerzhet ar gwellañ eo a-benn bremañ.
Saints Row a ro an tu d'ar c'hoarierien da vezañ dieub da geñver fiñvoù hag obererezhioù er bed digor kement ha gant ar c'hefrifioù da gas da benn evit mont war-raok gant an istor pennañ d'ar c'hoari. Ar c'hefridioù a vez tizhet dre gounez "palioù resped" a vez gounezet dre seveniñ obererezhioù, c'hoari da amprouennoù bihan...
Ar pal pennañ a zo da gemer tiriadoù ha nerzh ar bandennoù pe gang enebourien all, tri a vez anezho.
Saints Row a gemer plas en ur gêr damm ijinet anvet Stilwater, savet adal kêrioù gwirion brudet evit bezañ preizhet gant gangoù er Stadoù-Unanet: Chicago, Detroit, Cleveland, ha Baltimore. Ar c'hoarier a zo un dudenn a vez tapet en ur brezeliadenn etre tri gang pennañ ar gêr o klask bezañ mestr war an tiriad; Los Carnales, the Vice Kings, hag ar re the Westside Rollerz. An dudenn a-sav a-du gant gang ar 3rd Street Saints, ganet er Saint's Row district. Ar c'hoarier a sikouro ar gang evit dont da vezañ mestr war ar gêr ha dont da vezañ mestr ar gang.

## Doare c'hoari

Pa grog ar c'hoarier gant ar c'hoari e vez ret dezhañ da grouiñ un dudenn dre ur reizhad a ro an tu dezhañ da choaz ar ouenn, ar ment, an dremm pe c'hoazh an doare blev. Pep c'hoarier a c'hell choaz evel-se da gaout ur c'hoari dezhañ e-unan. Goude bezañ kaset da benn ar c'hentañ kefridi e vez tu d'ar c'hoarier da vont gant ar gêr evel ma fell dezhañ, ur bed digor eo dezhañ.
Disheñvel eo ar c'hoari diouzh Grand Theft Auto, an heuliad c'hoarioù diazez d'ar c'hoarioù gangster dre munudoù. Kavout a reer ul linenn resped a vez lakaet da uhelaat dre obererezhioù evel kefridioù bihan (« houlier », trafikerezh dramm, flod d'an asurañs…), dre ul lusker evit personelaat an dudenn c'hoarier (liv kroc'hen, blev, daoulagad...) ha dre kaout ul lies c'hoarier. An doare c'hoari-se dre rouedad a c'hell gwelet betek 12 c'hoarier war ar memes tro o c'hoari asambles dre ar savenn Xbox Live.

#### Sevel un dudenn

Savet e vez un dudenn raktal pa grog ar c'hoari. Ar c'hoarier a c'hell choa pep tra a yaio d'ober tudenn ar c'hoari pe e avatar. Keñveriet e vez alies an tu-se gant hini ar c'hoarioù doare RPG. Gant ma zaio war-raok ar c'hoarier gant an istor e vo tu dezhañ da c'hounez perzhioù nevez a-benn kaout un dudenn disheñvel (ar vouezh, frazennoù da lar, gwiskamantoù....).
# Sajen

Ar sajen (сажень e ruseg) a oa ur muzul-hed rus kozh. Ennañ e oa 3 archin, pe 12 tchetverti.
Abaoe un oukaz gant Nikolai Iañ Rusia, d'an 11 a viz Here 1835, e oa kement ha 7 troatad saoz (6 troatad gall), a oa kement ha 2,1336 metr.
# Saipan

Saipan zo unan eus Inizi Mariana an Hanternoz. An enez vrasañ eo, hag an hini bobletañ a-bell, hag eno emañ ar gêr-benn (el lec'h anvet "Capitol Hill"), met dre ma'z eo Saipan ur gumun ivez, e vez lakaet Saipan da vezañ ar gêr-benn.

## Enezenn Saipan e-pad an Eil Brezel-bed

Ul lec'h stourm e-pad Brezel ar Meurvor Habask e vezo an enezenn anvet dindan an anv Emgann Saipan adal ar 15 a viz Even 1944 betek an 9 a viz Gouere.
# Sakai

Sakai (堺市 e japaneg) a zo unan eus kêrioù bras Japan, e rannvro Kansai, e prefeti Osaka.

## Douaroniezh

149,99 km2 eo gorread ar gêr.

## Poblañs

War-dro 839 310 a dud a zo o chom eno e 2016.
# Willi Münzenberg

Willi Münzenberg, ganet d'ar 14 a viz Eost 1889, Erfurt, Alamagn, ha marvet e miz Even 1940, e Saint-Marcellin e Bro-C'hall, a oa ur politikour, stourmer hag embanner komunour alaman. Münzenberg e oa ar c'hentañ penn eus an Aozadur yaouankiz komunour etrevroadel etre 1919 ha 1920. Ur penn proganda e oa evit an URSS hag ar gomunouriezh ha Strollad Komunour Alamagn (KPD) e-kerzh Marevezh Weimar. Goude-se e oa bet heuget gant URSS Stalin hag ar spurjoù er bloavezhioù 1930.
Kondaonet gant Stalin da vezañ harzet evit treitouriezh uhel, Münzenberg en doa kuitaet ar C'hPD ha deuet e oa da vezañ penn an enep-faskourien hag enep-stalinourien alaman e Pariz betek ma vefe rediet da skampañ kuit dirak an aloubadeg nazi e 1940. Harzet e voe ha toullbac'het gant gouarnamant Daladier e Bro-C'hall. Deuet e oa a-benn da dec'hout diouzh ur c'hamp prizonidi hag adkavet e voe marv un nebeud mizioù war-lerc'h en ur c'hoad nepell diouzh kumun Saint-Marcellin.
Betek an deiz-ha-hiziv n'eo ket sklaer daoust hag en em lazhet e oa pe ha muntret e voe pe gant ar Gestapo pe gant an NKVD.
# William

William zo un anv-badez saoznek, kar d'an anv brezhonek Gwilherm.

## Berranvioù

* Will, Willy
* Bill, Billy

## Anv-tiegezh deveret=

* Williams zo unanv-tiegezh deveret.

## Yezhoù all

* alamaneg: Wilhelm
* andalouzeg : Killo
* aragoneg : Guillén
* brezhoneg Gwilherm
* daneg : Vilhelm
* euskareg : Gillen
* finneg : Ville
* frizeg: Jelle
* galleg: Guillaume
* gouezeleg : Liam
* gresianeg : Γουλιέλμος (Goulielmos)
* hungareg : Vilmos
* islandeg : Vilhjálmur
* italianeg : Guglielmo
* katalaneg : Guillem
* kembraeg : Gwilym
* nederlandeg : Willem
* okitaneg : Guilhem
* portugaleg : Guilherme
* saozneg : William
* spagnoleg : Guillermo
* svedeg : Villem

## Tud
### Rouaned

* William Iañ, pe Gwilherm Iañ Bro-Saoz, pe Gwilherm II Normandi, pe Gwilherm an Alouber (1027-1087), roue Bro-Saoz, ouzhpenn bezañ dug Normandi
* William II
* William III
* William IV

### Tud all

* William Pitt, anv daou bolitiker saoz, Kentañ Ministred.

### XIII$^{vet}$ kantved

* William Wallace, brezelour skosat.

### XVI$^{vet}$ kantved

* William Shakespeare (1564-1616), barzh saoz.

### XVII$^{vet}$ kantved

* William Dampier (1651-1715), moraer saoz.

### XIX$^{vet}$ kantved

* William Turner (1775-1851), livour saoz,
* William Adolphe Bouguereau, livour gall,
* William McKinley (1843-1901), pempvet Prezidant Stadoù-Unanet Amerika warn-ugent, etre 1897 ha 1901, ar bloavezh ma voe muntret,
* William Wordsworth, barzh romantel saoz,
* William Yarrell (1784-1856), levrier ha naturour saoz.

### XX$^{vet}$ kantved

* William Jefferson Clinton, anavezetoc'h evel Bill Clinton
* William Faulkner, skrivagner stadunanat
* William Butler Yeats, barzh iwerzhonat
* William S. Burroughs (1914-1997), skrivagner stadunanat
# William B. Shepard Smith

William B. Shepard Smith (wd 1910 - 29 Du 1951, Abilene, Texas) a oa kelenner war ar yezhoù keltiek e skol-veur Columbia, e New York. Lakaet en doa embann er Stadoù Unanet, e 1940, un Dictionnaire étymologique de la toponymie bretonne.
Eus ur familh iwerzhonat divroet da Amerika e oa W.B.S. Smith. Studiet en doa ar c’hembraeg hag an iwerzhoneg, a-raok dont da Vreizh e 1936 da beurstudiañ brezhoneg en doa desket el levrioù. C’hwec’h miz e chomas e Sant-Wazeg, o kavout bod er presbital, gant ar person, an aotrou Gwilhoù Saout. Ur wech distroet d’ar Stadoù Unanet e kelennas ar yezhoù keltiek e skol-veur Columbia. Er bloaz 1940 e embannas, e stumm ur stagadenn da Language, kelaouenn al Language Society of America, un Dictionnaire étymologique de la toponymie bretonne (geriadur etimologel eus lec’hanvioù Breizh), diazezet war ul labour diembann gant Aogust Brizeug, erruet e levraoueg Columbia University goude bezañ bet etre daouarn Maurice Le Dault, levrdier e Kemper.
E-pad an Eil Brezel-bed e voe Smith o’n em gannañ war Talbenn ar Meurvor Habask, ouzh armeoù Japan. Eno e tapas e fall, war ar lavarer, ha mervel a reas, yaouank c’hoazh, d’an 29 a viz Du 1951 en Abilene, e Texas.
War-lerc’h ar brezel avat en doa kendalc’het da bleustriñ war ar yezhoù keltiek ha war ar brezhoneg dreist-holl. E skoazell a roas da lakaat moullañ levr kontadennoù Yann ar Floc'h, Koñchennou eus Bro ar Ster Aon e 1950.